Document ID: 32002D0280

Komisijas Lēmums
(2002. gada 15. aprīlis),
ar kuru groza Lēmumu 98/320/EK par to, kā organizēt pagaidu izmēģinājumus sēklu paraugu ņemšanā un pārbaudē, ievērojot Padomes Direktīvas 66/400/EEK, 66/401/EEK, 66/402/EEK un 69/208/EEK
(izziņotas ar dokumenta numuru C(2002) 1404)
(Dokuments attiecas uz EEZ)
(2002/280/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1966. gada 14. jūnija Direktīvu 66/400/EEK par biešu sēklu tirdzniecību [1],kurā jaunākie grozījumi izdarīti ar Direktīvu 98/96/EK [2], un jo īpaši tās 13.a pantu,
ņemot vērā Padomes 1966. gada 14. jūnija Direktīvu 66/401/EEK par lopbarības augu sēklu tirdzniecību [3],kurā jaunākie grozījumi izdarīti ar Direktīvu 2001/64/EK [4], un jo īpaši tās 13.a pantu,
ņemot vērā Padomes 1966. gada 14. jūnija Direktīvu 66/402/EEK par graudaugu sēklu tirdzniecību [5],kurā jaunākie grozījumi izdarīti ar Direktīvu 2001/64/EK, un jo īpaši tās 13.a pantu,
ņemot vērā Padomes 1969. gada 30. jūnija Direktīvu 69/208/EEK par eļļas augu un šķiedraugu sēklu tirdzniecību [6],kurā jaunākie grozījumi izdarīti ar Direktīvu 98/96/EK, un jo īpaši tās 12.a pantu,
tā kā:
(1) Saskaņā ar Komisijas Lēmumu 98/320/EK [7] ir paredzēts Kopienas līmeņa pagaidu izmēģinājums, lai izvērtētu, vai sēklu paraugu ņemšana un sēklu pārbaude oficiālā uzraudzībā bez ievērojamas sēklu kvalitātes pasliktināšanās var veidot uzlabotu alternatīvu oficiālās sēklu sertifikācijas procedūrām, ko prasa saskaņā ar Direktīvām 66/400/EEK, 66/401/EEK, 66/402/EEK un 69/208/EEK.
(2) Komisija vēl vāc datus, lai atjauninātu un pilnīgotu informāciju, kas attiecas uz dalībvalstu piedalīšanos izmēģinājumā un ko jau sniegušas dalībvalstis, kuras piedalās izmēģinājumā. Tā vēl vāc arī datus par paraugiem, ko devušas dalībvalstis un kas pārbaudīti Kopienas salīdzinošās pārbaudēs.
(3) Pašreizējā starptautiskajā praksē, ieskaitot to, ko pieņēmusi Ekonomiskās sadarbības un attīstības organizācija (ESAO) un Starptautiskās sēklu kontroles asociācija (ISTA), joprojām ir atļauti sēklu paraugu ņemšanas un sēklu pārbaudes pagaidu izmēģinājumi.
(4) Tāpēc jāpagarina pagaidu izmēģinājuma termiņš un attiecīgi jāgroza Lēmums 98/320/EK.
(5) Šajā lēmumā paredzētie pasākumi ir saskaņā ar Pastāvīgās lauksaimniecības, dārzkopības un mežsaimniecības sēklu un pavairošanas materiāla komitejas atzinumu,
IR PIEŅĒMUSI ŠO LĒMUMU.
1. pants
Lēmuma 98/320/EK 4. pantā datumu "2002. gada 30. jūnijs" aizstāj ar datumu "2004. gada 31. jūlijs".
2. pants
Šis lēmums ir adresēts dalībvalstīm.
Briselē, 2002. gada 15. aprīlī

Labels: 7
18
19
6